CELEX: 62014TN0343
Language: el
Date: 2014-05-19 00:00:00
Title: Υπόθεση T-343/14: Προσφυγή της 19ης Μαΐου 2014 — Cipriani κατά ΓΕΕΑ — Hotel Cipriani (CIPRIANI)

11.8.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 261/29
            
         Προσφυγή της 19ης Μαΐου 2014 — Cipriani κατά ΓΕΕΑ — Hotel Cipriani (CIPRIANI)
   (Υπόθεση T-343/14)
   2014/C 261/53
   Γλώσσα στην οποία ασκήθηκε η προσφυγή: η αγγλική
   
      Διάδικοι
   
   
      Προσφεύγουσα: Arrigo Cipriani (Βενετία, Ιταλία) (εκπρόσωποι: A. Vanzetti, S. Bergia, και G. Sironi, δικηγόροι)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Hotel Cipriani (Βενετία, Ιταλία)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του τέταρτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 14ης Μαρτίου 2014 στην υπόθεση R 224/2012-4 και να κηρύξει την ακυρότητα, βάσει του άρθρου 52, παράγραφος 1, στοιχείο β', και του άρθρου 53, παράγραφος 2, στοιχείο α', του κανονισμού 207/2009 σε συνδυασμό με το άρθρο 8.3 του ιταλικού κώδικα βιομηχανικής ιδιοκτησίας, του υπ' αριθ. 115824 σήματος «Cipriani» δικαιούχος του οποίου είναι το Hotel Cipriani για όλα τα προϊόντα και τις υπηρεσίες για τα οποία ζητήθηκε η καταχώριση ή
            
         
               —
            
            
               επικουρικώς, για όλα τα λοιπά προϊόντα και υπηρεσίες πλην των υπηρεσιών «ξενοδοχείων και κρατήσεων ξενοδοχείων» ή
            
         
               —
            
            
               επικουρικώς σε σχέση με τις υπηρεσίες «εστιατορίου, καφετεριών, δημόσιων χώρων φαγητού, μπαρ, προετοιμασίας γευμάτων, κατ» οίκον παράδοσης ποτών και ποτών για άμεση κατανάλωση» ή
            
         
               —
            
            
               να αναπέμψει την απόφαση στο ΓΕΕΑ για να κηρύξει την ακυρότητα του σήματος·
            
         
               —
            
            
               να διατάξει την καταβολή στον Arrigo Cipriani των δικαστικών εξόδων στα οποία υποβλήθηκε στην εν λόγω διαδικασία.
            
         
      Λόγοι και κύρια επιχειρήματα
   
   
      Καταχωρισμένο κοινοτικό σήμα του οποίου ζητείται να κηρυχθεί η ακυρότητα: Το λεκτικό σήμα «CIPRIANI» για προϊόντα και υπηρεσίες των κλάσεων 16, 35 και 42 — κοινοτικό σήμα υπ' αριθ. 1 15  824
   
      Δικαιούχος του κοινοτικού σήματος: Hotel Cipriani
   
      Αιτούσα την κήρυξη της ακυρότητας του κοινοτικού σήματος: Η προσφεύγουσα
   
      Αιτιολογία της αιτήσεως κηρύξεως της ακυρότητας: Το σήμα καταχωρίσθηκε κακοπίστως και προσέβαλε τα δικαιώματα του χαίροντος φήμη προσωπικού ονόματος «CIPRIANI»
   
      Απόφαση του τμήματος ακυρώσεως: Απορρίπτει την αίτηση για την κήρυξη ακυρότητας
   
      Απόφαση του τμήματος προσφυγών: Απόρριψη της προσφυγής
   
      Προβαλλόμενοι λόγοι:
   
   
               —
            
            
               Παράβαση του άρθρου 53, παράγραφος 2, στοιχείο α', του κανονισμού 207/2009 σε συνδυασμό με το άρθρο 8.3 του ιταλικού κώδικα βιομηχανικής ιδιοκτησίας·
            
         
               —
            
            
               Παράβαση του άρθρου 52, παράγραφος 1, στοιχείο β', του κανονισμού 207/2009.